Categorii de relief major. Relieful unui spațiu geografic poate fi clasificat în mai multe categorii distincte. În funcție de altitudine, relieful Europei se desfășoară pe mai multe trepte. După geneză, se disting mai multe tipuri de relief. În fine, din punct de vedere complex se evidențiază câteva unități majore de relief. Aceleași categorii de relief major caracterizează și teritoriul României.

Treptele altitudinale majore. Relieful european include trei trepte altitudinale majore: munți, dealuri și podișuri și câmpii. Diferențierea dintre cele trei trepte este relativă, în această clasificare a reliefului intervenind și criteriul structurii geologice. De exemplu, Meseta spaniolă este un podiș cu altitudini care urcă până la 600-700 m, în vreme ce areale considerate montane au altitudini asemănătoare.

Cele trei trepte altitudinale pot fi întâlnite pe tot continentul. Totuși, partea sudică a Europei este caracterizată de altitudini mai mari, treapta montană, dealurile și podișurile ocupând suprafețe extinse, în vreme ce câmpiile și podișurile joase domină părțile nordice și sudice ale continentului.[…]

Dealurile și podișurile europene se găsesc în proximitatea treptei montane (Subcarpații, Podișul Bavariei) sau se individualizează în mijlocul unor suprafețe mai joase […].

Mai mult de 50% din suprafața continentului este ocupată de treapta cea mai joasă de relief, câmpiile. Se adaugă alte câmpii, mai puțin extinse, precum Câmpia Panonică, Câmpia Română și Câmpia Padului.[…]



Unitățile tectono-structurale. Evoluția geologică a continentului, în relație cu elementele structurale și petrografice, a imprimat peisajului caracteristici distincte, care permit delimitarea unor unități majore de relief.

Unitățile de relief pe structuri precambriene ocupă cea mai mare parte a jumătății estice și se dezvoltă fie pe Scutul Baltic (Podișul Norrland, Câmpia Finlandei), fie pe Platforma Est-Europeană (Câmpia Europei de Est).

Unitățile de relief pe structuri caledonice se găsesc în partea de nord-vest a continentului. Structurile cutate caledonice se reflectă în relief prin munți cu altitudini reduse, datorate eroziunii îndelungate (Munții Scandinaviei, Munții Scoției). În unele regiuni, structurile cutate originale au fost acoperite de depozite care au generat câmpii de acumulare, cum este cazul în nord-vestul Câmpiei Nord-Europene.

Unitățile de relief pe structuri hercinice sunt răspândite din Peninsula Iberică și sudul Marii Britanii până în extremitatea estică a Europei și au aspect de podișuri sau munți joși.[…]

1. Tipuri genetice de relief. Un alt criteriu de clasificare a reliefului are la bază factorii genetici care determină trăsăturile dominante ale acestuia. După acest criteriu, se disting în Europa mai multe tipuri de relief, care se pot completa și juxtapune:
   1. structural;
   2. petrografic;
   3. vulcanic;[...]
2. Treptele reliefului României. În România se pot diferenția următoarele trepte de relief: [...]
3. munții înalți (peste 1.800 m);
4. mijlocii (1.200-1.800 m);
5. joși (sub 1.200 m);[...]
6. Evoluția tectonică face ca pe teritoriul ocupat astăzi de România să se individualizeze patru unități tectonice, fiecare dintre ele fiind diviziuni ale unităților europene. Cea mai veche dintre acestea, unitatea reliefului dezvoltat pe structuri precambriene, de platformă, include
7. Podișul Moldovei;
8. Câmpia Română;
9. partea sudică a Podișului Getic. [...]

(Adaptat după *Manualul de* *Geografie, clasa a XII-a*, Dorina Cheval, Sorin Cheval, Aurelian Giugăl, Monica C. Pârlog, Constantin Furtună)